প্রধানমন্ত্রীর ত্রাণ তহবিলের ১০৫ কোটি টাকা ঈদের আগেই দুর্ঘটনায় নিহত শ্রমিকদের পরিবার ও আহতদের দেওয়ার দাবি জানিয়ে তিনি বলেন, তাজরীন, তোবা গ্রুপ ও রানা প্লাজায় আহত-নিহত ও নিখোঁজ শ্রমিকদের ঈদের আগে বেতন-বোনাস দিতে হবে। গার্মেন্ট শ্রমিক ঐক্য ফোরাম সভাপতি মিশু বলেন, ঈদের আগে বেতন-বোনাস না দিলে শ্রমিকরা খুব শিগগিরই আন্দোলনে যেতে বাধ্য হবে। আর এর দায় বিজিএমইএ ও সরকারকেই নিতে হবে।